Gretsiyada ishsizlik darajasi rekord o‘rnatdi

Gretsiya hukumatining yangi e’lon qilingan statistik hisobotiga ko‘ra, 2013-yilning noyabrida mamlakatda ishsizlikning rekord ko‘rsatkichi qayd etilgan. O‘tgan yilning oktabr oyida bu ko‘rsatkich 27,8 foizni tashkil etgan bo‘lsa, noyabrda u 28 foizga yetgan. Bu haqda “Interfaks” axborot agentligi xabar bermoqda.

Aholining yosh qatlami – 25 yoshgacha bo‘lgan qismi orasida ishsizlik 61 foizga teng. Bu esa butun Yevropa Ittifoqi mamlakatlari orasida eng yomon ko‘rsatkichdir.
Gretsiyada iqtisodiy inqiroz boshlangan payti – bundan olti yil avval ishsizlik 12 foizdan oshmagan edi.
Rasmiy Afina bu yil ishsizlik darajasi kamayishiga umid qilmoqda. Prognozlarga ko‘ra, 2014-yilda mamlakat iqtisodiyotining o‘sishi 0,6 foizni tashkil etadi.